Contingut
Índex 🔎︎

# Macro

Obri el diàleg Macro, on podeu crear, editar, organitzar i executar les macros del LibreOffice Basic.

## Nom de la macro

Mostra el nom de la macro seleccionada. Per crear o per canviar el nom d'una macro, introduïu un nom ací.

## Macro a partir de / Guarda la macro a

Llista les biblioteques i els mòduls on podeu obrir o guardar les vostres macros. Per guardar una macro en un document concret, obriu el document i, a continuació, obriu este diàleg.

## Executa / Guarda

Executa o guarda la macro actual.

## Assigna

Obri el diàleg Personalitza, on podeu assignar la macro seleccionada a una orde de menú, a una barra d'eines o a un esdeveniment.

## Edita

Inicia l'editor del LibreOffice Basic i obri la macro seleccionada per a editar-la.

## Nou/Suprimeix

Crea una macro nova o suprimeix la macro seleccionada.

Per crear una macro nova, seleccioneu el mòdul "Estàndard" de la llista Macro de i feu clic a Nou.

Per suprimir una macro, seleccioneu-la i, a continuació, feu clic a Suprimeix.

## Organitzador

Obri el diàleg Organitzador de macros, on podeu afegir, editar o suprimir mòduls de macros, diàlegs i biblioteques existents.

### Mòdul/Diàleg

Llista les macros i els diàlegs existents.

Podeu arrossegar i deixar anar un mòdul o un diàleg entre biblioteques.

Per copiar un diàleg o un mòdul, manteniu premuda la tecla OrdeCtrl mentre arrossegueu i deixeu anar.

### Edita

Obri la macro o el diàleg seleccionats per editar-los.

### Nou

Crea un mòdul nou.

Crea un diàleg nou.

### Pestanya Biblioteques

Vos permet gestionar les biblioteques de macros.

### Ubicació

Seleccioneu la ubicació que conté les biblioteques de macros que voleu organitzar.

### Biblioteca

Llista les biblioteques de macros de la ubicació seleccionada.

### Edita

Obri l'editor del LibreOffice Basic perquè pugueu modificar la biblioteca seleccionada.

### Contrasenya

Assigna o edita la contrasenya de la biblioteca seleccionada. Les biblioteques "Estàndard" no poden tindre contrasenya.

### Nou

Crea una biblioteca nova.

### Nom

Introduïu un nom per al mòdul, diàleg o biblioteca nou.

### Afig

Cerqueu la biblioteca del LibreOffice Basic que vulgueu afegir a la llista actual i, a continuació, feu clic a Obri.